Bye bye, Patty Capaul

Finì cun las “Schibettas dal mais” e finì cun Patrick Capaul tar PUNTS. Quella nova ha cuntanschì dacurt la redacziun da PUNTS ed è stada ina gronda surpraisa. L’emprima contribuziun da la seria da cult è cumparida il december 2002 e dapi lura ha Patrick preschentà regularmain novas, travaglias ed insiders or dal mund musical als lecturs da PUNTS. En sias recensiuns e ses commentaris è Patrick mai sesì sin la bucca ed uschia èn las ultimas contribuziuns cumparidas sut il pseudonim „P.“